ભુતાને રોક્યું ભારતનું પાણી? બહાર આવ્યું સત્ય - Amreli Live
ભુતાને પાણી રોકવા અંગે કરી સ્પષ્ટતા
ભુતાનને લઈને અહેવાલો આવ્યા હતા કે, તેણે ભારતના ગામનું પાણી રોક્યું છે. આ ગામ આસામમાં આવેલું છે. પરંતુ, હવે ભુતાને સ્પષ્ટતા કરીને આ અહેવાલો ખોટા હોવાનું જણાવ્યું છે.
ભુતાન પર લાગ્યો હતો આસામનું પાણી રોકવાનો આરોપ
હકીકતમાં અહેવાલો હતા કે ભુતાને સામના બક્સા જિલ્લાના ખેડૂતોનું પાણી રોકી દીધું છે. ત્યાં તો ખેડૂતોએ વિરોધ પ્રદર્શન પણ શરૂ કરી દીધું હતું.
ભુતાને પોતાની સ્પષ્ટતામાં શું કહ્યું?
ભુતાને પાણી રોક્યાના અહેવાલ આવ્યા બાદ તેના વિદેશ મંત્રાલયે સોશિયલ મીડિયા પર એક સ્ટેટમેન્ટ આપ્યું હતું. તેમણે લખ્યું હતું કે, ભુતાને પાણી નથી રોક્યો અને આવા અહેવાલો ખોટા છે. જણાવાયું કે, પાણીમાં માટી, કાંકરાને કારણે ફ્લો રોકાઈ ગયો હતો, જેને સાફ કરી દેવાયા છે. તે સાથે તસવીરો પણ બહાર પડાઈ છે.
આસામના ચીફ સેક્રેટરી સંજય કૃષ્ણાએ શું કહ્યું?
આસામના ચીફ સેક્રેટરી સંજય કૃષ્ણાએ પણ કહ્યું કે, ભુતાને પાણી રોકવા જેવું કંઈ કર્યું નથી. ભુતાને તસવીરો રીલિઝ કરી જણાવ્યું છે કે, જે ગંદકીના કારણે પાણી રોકાઈ ગયું હતું, તેને સાફ કરી દેવાઈ છે.
દૂર થઈ ગઈ ગેરસમજણ
ભુતાન તરફથી આવેલા સ્ટેટમેન્ટ પછી આસામના ચીફ સેક્રેટરી સંજય કૃષ્ણાનું સ્ટેટમેન્ટ પણ આવી ગયું. કહેવાયું તું કે, પાણી રોકવામાં આવ્યું ન તું, તે માટી અને કાંકરાના કારણે રોકાઈ ગયું હતું. કૃષ્ણાએ જણાવ્યું કે, ભુતાનને આ અંગે જણાવવામાં આવતા જ તેણે સફાઈ કરાવી હતી.
સિંચાઈ માટે ઉપયોગમાં લેવાય છે પાણી
આસામના બક્સા જિલ્લામાં ખેડૂતો વર્ષ 1953 પછીથી ખેતી માટે ભુતાનથી નિકળતી નદીઓના પાણીનો ઉપયોગ કરે છે.
ઉઠવા લાગ્યા હતા સવાલ
ભુતાન સાથે સંલગ્ન અહેવાલો આવ્યા બાદ ભારત સરકાર સામે સવાલો ઊભા થવા લાગ્યા હતા .કર્ણાટક કોંગ્રેસે પીએમ મોદીની વિદેશ નીતિ સામે નિશાન સાધ્યું હતું. ભાજપના નેતા સુબ્રમણ્યમ સ્વામીએ પણ સવાલ ઉઠાવ્યા હતા.